KYK: Skip met 14 000 skape aan boord slaan om | Netwerk24
Deur Meghan Lawrence 25 November 2019 09:24
Byna 14 600 skape het Sondag aan die Roemeense kus verdrink nadat die skip waarin hulle vervoer is, omgeslaan het kort nadat dit uit die Midia-hawe in die Constanta-gebied gevaar het.
Acebop, die vereniging vir die teel en uitvoer van lewende hawe in Roemenië, sê in ’n verklaring hy is gewalg en woedend oor dié tragedie.
“Ons het omstreeks 12:00 ’n oproep gekry dat die Queen Hind besig is om te sink en dat daar 14 600 skape aan boord is. Die 22 bemanningslede is gered, maar nie al die skape kon gered word nie,” lui die verklaring.
Die Queen Hind was onderweg na Saoedi-Arabië toe dit omgeslaan het.
Acebop sê daar is aanvanklik vermoed dat al die skape aan boord verdrink het, maar hy het steeds reddingspanne ontplooi om die skape te probeer red.
Die skip is na die hawe gesleep nadat die bemanning gered is.
Acebop sê dit blyk dat die skip, wat in 1980 gebou is, oorlaai was.
AFP berig 32 skape is gered.
Minstens 14 600 skape was aan boord ’n skip wat Sondag aan die Roemeense kus omgeslaan het. Foto: Acebop
Die 'Queen Hind' moes na die hawe gesleep word nadat dit omgeslaan het. Foto: Acebop
Die skip het vermoedelik omgeslaan omdat dit oorlaai was. Foto: Acebop
Meer oor: Skape | Verdrink | Skip
NDBV bekommerd oor 60 000 merino’s op Koeweitse skip
Duisende dors skape vrek op skip